Спадабалася прысутным і вясёлая “Вясковая полька”, бо пра Століншчыну, па меркаванні вядучых, можна гаварыць толькі пад гармонік ды цымбалы. Нагадалі і старажытнае свята, што традыцыйна адзначаецца ў Давыд-Гарадку, “Конікі”. Праграму суправаджала мультымедыйная прэзентацыя. Госці даведаліся пра гісторыю ўзнікнення свята і маглі паглядзець гэты абрад. На сцэне адлюстроўвалася сувязь чатырох пакаленняў. І кожнае з іх непасрэдна звязана з мінулым, з тымі традыцыямі і народнымі святамі, што спрадвеку ладзіліся на Століншчыне.